Neven Mimica
Neven Mimica (sündinud 12. oktoobril 1953 Splitis) on Horvaatia ja Euroopa Liidu poliitik. Alates 1. juulist 2013 oli ta Euroopa Liidu tarbijakaitsevolinik ning alates 1. novembrist 2014 rahvusvahelise koostöö ja arengu volinik Junckeri komisjonis. Mimica lõpetas Zagrebi ülikooli majandusteaduskonna 1976. aastal. Ta on töötanud nõunikuna Horvaatia saatkondades Kairos ja Ankaras. 2001–2003 oli ta Horvaatia eurointegratsiooniminister. 2003. aastast oli ta Horvaatia parlamendi liige ja ühtlasi 2008. aastast parlamendi aseesimees. Mimica on abielus ja tal kaks poega.